شەفەق نیوز/ سەرچەوەیگ خۆجێی لە دیالە ئمڕوو شەممە، خەوەردا ک موستەفا کازمی سەرۆک وەزیران چەودیری مەرزەیل مەنزەریە لەخانەقین و سومار لە مەنەلی کرد لە بان سنورەگە وەل ئیران.سەرچەوەگە ئەرا ئاژانس شەفەق نیوز وت: کازمی لەناو فڕۆکەیگ سەربازی چەودیری مەرزەگان کرد، ولەسەردانەگە نوورستە پلان و ئارام کردن دوو سنورەگە لەلایەن دەسوەران خێرای فیدڕاڵی و چەسپانن سەروەری یاسا، و قەیەغەکردن کارەیل گەندەڵی وقاچاخی لە هەر لایەنیگ، ودیاری کرد ک کازمی فەرمان دا هێزەگان وە پاڵپشتی ریکارە ئەمنیەگان، و قەیەغە کردن هەر کاریگ بازرگانی لە دەیشت چوارچیوەی یاسا.لەلای خوەییش دەزگای مەرزە سنوریەگان، ئمڕوو شەممە، خەوەردا ک موستەفا کازمی سەرۆک وەزیرەیل دووارە مەرز سنوری مەنەلی کردەو ئەرا گواستنەوەی بازرگانی وەل ئیران.ولە بەیاننامەیگ رەسیە ئاژانس شەفەق نیوز وت: کازمی وەگەرد عومەر عەدنان وائلی وەرپرس دەسەی مەرزە سنوریەگان چەودیری مەرز سنوری مەنەلی کردن، ئەرا گواستنەوەی بازرگانی نیمچە ره‌سمی وەگەرد ئیران.بەیاننامەی مەرزەگان لە زوان سەرۆک وەزیران وت: سەردانەگەمان ئەرا مەرزەگە پەیام ئاشکرایگە ئەرا گشت گەندەڵەیل، ک شوون پا ئەرایان نیە لە گشت مەرزە سنوریەگان، و بایەسە گشت فەرمانگەگان دژوە گەندەڵی کار بکەن، چوونکە داواکاری جەماوەریە.کازمی سەردانەگەی ئەرا مەرز مەنەلی جوور پەیام ئاشکرایگ دانا ئەرا گشت گەندەڵەیل ک ئیوە هەسی نەیرین، ودووپاتکرد لە ئامادەکردن پلانە توکمەگان ئەرا دژایەتییان و بایەسە گشتی شانوەشان یه‌ك بوون ئەرا ئەنجام داین ئی داواکاریە.کازمی وتیش: دەسڵات دایمنە وەرپرس دەزگای مەرزە سنوریەگان ئەرا دژایەتی گەندەڵەیل و وەشوون کەفتنیان لە گشت مەرزە سنوریەگان.
